**Străluciri de soare**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi am auzit păsărelele

ciripind la soare,

poate pentru mine,

dar totuși răcoarea vântului

îmi dădea un sentiment de frig și sete,

am preluat controlul

și a trebuit să mă opresc la soare.

Caut un magazin,

să-mi cumpăr ceva pentru sete.

Păsărelele sunt agitate,

soarele se ascunde în spatele blocului,

iar ele se adăpostesc undeva la căldură.

Setea e potolită,

dar la umbră frigul persistă,

trebuie să merg repede la căldură undeva.

În gând am amintirile verii,

dar văd îndată casa mea,

e încă fereastra deschisă,

așteaptă s-o închid când sunt înăuntru.

Îmi aduc aminte de florile castanilor

atunci când își scutură petalele

și era alb pe jos

ca și zăpada care încă persistă.

Gândurile îmi zboară acum la ziua ta,

sper să fie mai cald,

să ne plimbăm prin soare,

să ne-ncălzim cu dragoste, zâmbete

și citind mesaje nescrise în ochii noștri.

Așa vom simți cum razele emit

o căldură în inima noastră

și mediul ambiant

va fi cu străluciri de aur.